《再和张秋山杭州孤山二首》
宋代·何梦桂

歌舞钱塘厌说兵，悠悠往事竟何成。
钱鏐铁箭千年在，伍子鸱夷一死轻。
湖上园亭春代谢，江头潮汐月亏盈。
相逢白首休相问，见说宫门草树平。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。